ผมมีตุ่มแดงๆเล็กๆในอวัยวะเพศมีอาการคันที่หนังหุ้มอัณฑะควรจะรักษายังไงครับ
สวัสดีค่ะ อาการตุ่มแดงๆเล็กๆที่อวัยวะเพศและอัณฑะ ร่วมกับมีอาการคันนั้น อาจจะเกิดจาก ผดผื่นร้อนจากความอับชื้น การติดเชื้อราที่เยื่อบุอวัยวะเพศ รูขุมขนอักเสบและอุดตัน การติดเชื้อแบคทีเรียอาจเห็นเป็นฝีหนอง หรือการติดเชื้อโรคติดต่อทางเพศสัมพันธ์อื่นๆเช่น หนองใน แผลริมอ่อน แผลซิฟิลิซ เป็นต้นเบื้องต้นควรงดการมีเพศสัมพันธ์ ไม่ไปแกะเกาบริเวณที่เป็น ใช้น้ำเปล่าสะอาดล้างเบาๆภายนอก ยังไม่เอายาอะไรไปทาเอง ใส่เสื้อผ้าที่ระบายอากาศได้ดีไม่อับชื้นควรจะไปพบแพทย์หากตุ่มดังกล่าวคันมากขึ้น ตุ่มไม่ยุบไปเองและมีแนวโน้มลุกลามมากขึ้นเรื่อยๆ มีปัสสาวะแสบขัดหรือมีไข้ร่วมด้วย ควรได้รับการตรวจคัดกรองโรคติดต่อทางเพศสัมพันธ์ และรักษาด้วยยาที่ตรงกับเชื้อที่เป็นต่อไป